Таиландта хөкүмәттең кисекмәҫтән отставкаға китеүен талап итеүсе оппозиция киң масштаблы ҡаршылыҡ акцияһы башланы. Бангкокта акцияла ҡатнашыусы меңдәрсә кеше йәкшәмбе иртән Хөкүмәт йортона йүнәлде. Оппозиция ил етәкселегенең, үҙ вәкәләттәренән ситкә сыҡҡаны өсөн, 2006 йылда властан алынған элекке премьер Таксин Чинават менән бәйләнештәренә ҡаршы. Хәҙер хөкүмәт менән уның һеңлеһе Йинглак Чинават етәкселек итә. Таиланд властары бинаны һаҡлаусы полицияның махсус подразделениеларына ярҙамға бер нисә мең хәрбиҙе ебәрҙе. Тәртип һағында тороусылар йәш ағыҙыусы газ ҡулланырға мәжбүр булды.